text: বড়লেখায় মাসব্যাপী কর্মসূচি নিয়ে বিশিষ্টজনের সাথে নিসচা শাখার মতবিনিময় - নিরাপদ নিউজ
  বড়লেখায় মাসব্যাপী কর্মসূচি নিয়ে বিশিষ্টজনের সাথে নিসচা শাখার মতবিনিময়
  সেপ্টেম্বর ৩০, ২০২১ ১১:১৭ অপরাহ্ণ
  আপডেট: সেপ্টেম্বর ৩০, ২০২১ ১১:১৭ অপরাহ্ণ
  মৌলভীবাজারের বড়লেখা উপজেলায় বিশিষ্টজনদের সাথে মাসব্যাপী কর্মসূচি নিয়ে জাতীয় সামাজিক সংগঠন নিরাপদ সড়ক চাই (নিসচা) বড়লেখা উপজেলা শাখার নেতৃবৃন্দের মতবিনিময় অনুষ্ঠিত হয়েছে।
  বৃহস্পতিবার (৩০ সেপ্টেম্বর) নিসচা বড়লেখা উপজেলার শাখার সভাপতি তাহমীদ ইশাদ রিপনের তত্বাবধানে ও আইনুল ইসলামের পরিচালনায় মাসব্যাপী কর্মসূচি সম্পর্কে বিশিষ্টজনদের অভিহিত করা হয়।
  এসময় উপজেলা নির্বাহী অফিসার খন্দকার মুদাচ্ছির বিন আলী, নির্বাহী ম্যাজিস্ট্রেট (ভূমি) জাহাঙ্গীর হোসেন, স্বাস্থ্য ও পরিবার পরিকল্পনা কর্মকর্তা ডা. রত্নদ্বীপ বিশ্বাস, থানা অফিসার ইনচার্জ জাহাঙ্গীর হোসেন সরদার, উপজেলা ভাইস চেয়ারম্যান মোহাম্মদ তাজ উদ্দিন, সিলেট প্রেসক্লাবের সহ-সভাপতি সিনিয়র সাংবাদিক আব্দুল কাদের তাপাদার, উপজেলা ক্রীড়া সংস্থার সাধারণ সম্পাদক আব্দুল আহাদ, জুড়ী টিএন খানম কলেজের প্রভাষক বদরুল ইসলাম মনু, পৌর কাউন্সিলর রেহান পারভেজ রিপন, ষাটমা সরকারি প্রাথমিক বিদ্যালয়ের সহকারী শিক্ষক দেবাশীষ দে শুভ্র, মুড়াউল সরকারি প্রাথমিক বিদ্যালয়ের সহকারী শিক্ষক জাকির হোসেন, সাংবাদিক সুলতান আহমদ খলিল, সুজানগর পাথারিয়া কলেজের প্রভাষক মুফিজুর রহমান রাসেল, কিন্ডারগার্টেন এসোসিয়েশনের সভাপতি তপন চৌধুরী, ক্রীড়া সংগঠক ইকবাল হোসাইন, প্রবাসী সংঘঠক ওসমান গনী, অনলাইন রিপোর্টার্স ক্লাবের সিনিয়র সহ-সভাপতি মোহাম্মদ হানিফ পারভেজ, তারুণ্য নাট্য গোষ্ঠীর যুগ্ম সাধারণ সম্পাদক সালমান কবিরসহ আরোও অন্যান্য বিশিষ্টজনের সাথে মতবিনিময় করেন নিসচা বড়লেখা উপজেলা শাখার নেতৃবৃন্দ।
  মতবিনিময়কালে উপস্থিত ছিলেন নিসচা বড়লেখা উপজেলা শাখার সহ-সভাপতি মার্জানুল ইসলাম, আব্দুল আজিজ, সাধারণ সম্পাদক আইনুল ইসলাম, সহ-সাধারণ সম্পাদক আমান হাসান, প্রচার সম্পাদক নূরে আলম মোহন, দুর্ঘটনা অনুসন্ধান বিষয়ক সম্পাদক রমা কান্ত দাস, দপ্তর সম্পাদক রাসেল আহমদ, আইন বিষয়ক সম্পাদক গোলাম কিবরিয়া ও প্রকাশনা সম্পাদক মারুফ হোসাইন সুমন।
  এদিকে বিশিষ্টজনরা বলেন, নিসচা বড়লেখা উপজেলা শাখা ধারাবাহিকভাবে প্রতিনিয়ত সামাজিক-মানবিক ও জনসচেতনতামূলক কার্যক্রম করছে। তাদের কার্যক্রমগুলো প্রশংসার দাবী রাখে এবং সকল কর্মসূচিতে তারা সার্বিক সহযোগিতা করার আশ্বাস প্রদান করেন।
  উল্লেখ্য, গতিসীমা মেনে চলি, সড়ক দুর্ঘটনা রোধ করি" এ প্রতিপাদ্যকে সামনে রেখে আগামী ২২ অক্টোবর জাতীয় নিরাপদ সড়ক দিবস উপলক্ষে অক্টোবর মাসব্যাপী নিসচা বড়লেখা উপজেলা শাখার বিভিন্ন কর্মসূচি গ্রহণ করা হয়েছে।
  কর্মসূচির মধ্যে রয়েছে জনসচেতনতা মূলক লিফলেট বিতরণ, গণপরিবহনে স্টিকার বিলি, জনসচেতনতা মূলক ক্যাম্পেইন, বৃক্ষরোপণ কর্মসূচি, সকল সড়ক দ্রুত সংস্কারের দাবিতে স্মারকলিপি পেশ, চালক ও যাত্রীদের মধ্যে ফ্রি মাক্স বিতরণ, পরিবহন শ্রমিক, ট্রাফিক পুলিশ ও সুশীল সমাজের সাথে মতবিনিময়, স্কুল, কলেজ ও বিভিন্ন শিক্ষা প্রতিষ্ঠানে জনসচেতনতামূলক ক্যাম্পেইন, ২২ অক্টোবর জাতীয় নিরাপদ সড়ক দিবস উপলক্ষে র‍্যালী ও আলোচনা সভা, জাহানারা কাঞ্চনের মৃত্যু বার্ষিকী উপলক্ষে দোয়া মাহফিল, বিভিন্ন ঝুঁকিপূর্ণ সড়ক, গুরুত্বপূর্ণ প্রতিষ্ঠানের পাশে জনসচেতনতা মূলক সাইনবোর্ড স্থাপন এবং স্বেচ্ছায় রক্তদান কর্মসূচিসহ আরোও বিভিন্ন কর্মসূচি স্বাস্থ্যবিধি মেনে পরিচালিত হবে।